open-index/open-wikipedia-markdown huggingface dataset:
Blackpool FC

**Blackpool Football Club** er en engelsk fotballklubb. Klubben ble stiftet i 1887, og ble valgt inn i The Football League i 1896. «The Seasiders», som er kallenavnet til Blackpool, spiller hjemmekampene sine på Bloomfield Road i Blackpool. Byen Blackpool ligger i den engelske regionen Nordvest-England, omtrent seks mil nord for Liverpool.

Blackpools hittil siste sesong i toppdivisjonen var i 1970/71, inntil klubben rykket opp via playoff i sesongen 2009/10. De slo Cardiff City 3&ndash;2 i finalen på Wembley, etter å ha vært under med både 0&ndash;1 og 1&ndash;2. Ved begge anledningene klarte Blackpool å score minutter etterpå, før de avgjorde ved Brett Ormerod på overtid i første omgang.  

## Spillerstall
Oppdatert 25. september 2024

### Utlånte spillere

## Referanser


## Eksterne lenker
* 
* Klubbens norske supporterklubb
Nildeltaet

**Nildeltaet** (arabisk: **دلتا النيل**) er det brede elvedeltaet i det nordlige Egypt der floden Nilen sprer seg og munner ut i Middelhavet. Dette er et av verdens største elvedeltaer. Deltaet begynner nord for Kairo og strekker seg fra Alexandria i vest til Port Said i øst, og utgjør over 230 km av middelhavskysten. Lengden fra nord til sør er ca. 160 km. 

Nilen danner et bueformet delta som, sett fra oven ligner en trekant eller silhuetten av en vifte. Dette er et rikt jordbruksområde med høy befolkningstetthet.

## Klima
Nildeltaet har et subtropisk klima karakterisert med meget lite regn. Den gjennomsnittlige årlige nedbør er på 100-200 mm, hvor det meste faller i vintermånedene. Måneden med mest nedbør er januar med gjennomsnittlig 18 mm nedbør. Den tørreste er juni med 1 mm nedbør.
Deltaets temperaturkurve når i juli-august gjennomsnittlig 30°C, men er målt opp til 48°C. Vintertemperaturen ligger vanligvis mellom 5°C og 10 °C. Kaldest er januar med opptil 12 °C.

## Byer
Større byer i Nildeltaet:

* Abusir
* Alexandria
* Avaris
* Bilbays
* Bubastis
* Canopus
* Damanhur
* Damietta
* Kafr el-Sheikh
* Leontopolis
* Mendes
* Mit Abu al-Kum
* Mansoura
* Naucratis
* Pelusium
* Port Said
* Rosetta
* Sais
* Tanis
* Tanta
* Zagazig

## Referanser


## Eksterne lenker
*
Bankhuset Metzler

**B. Metzler seel. Sohn & Co. KGaA**, i dagligtale kalt **Bankhuset Metzler** (*Bankhaus Metzler*), er en tysk privatbank med sete i Frankfurt am Main. Siden 1971 er Friedrich von Metzler den 11. sjefen for banken.

Metzler ble grunnlagt 1674 av Benjamin Metzler som handelsforetak, og 1742 ble banken medlem av Frankfurtbørsen. Siden 1760 konsentrerer foretaket seg utelukkende om bankforretninger.

Banken er en for en vesentlig del en investeringsbank som bistår og gir råd til inn- og utenlandske selskaper ved oppkjøp og fusjoner (*M&A*). Den er en av de 15 største slike rådgivere i Tyskland.

Dessuten omfatter dens virksomhet formuerådgivning og -forvaltning for formuende privatkunder og institusjonskunder. Den utfører også valuta- og aksjehandel, og engasjerer seg i finansieringsrådgivning.

Bankhuset Metzler har filialer eller datterselskaper i München, Stuttgart, Los Angeles (USA), Seattle (USA), Tokyo (Japan) og Dublin (Irland).

Banken tilhører familien Metzler like siden grunnleggelsen&nbsp;&ndash; intet annet europeisk selskap er så lenge sammenhengende i familiebesittelse.

Friedrich von Metzlers sønn Jakob von Metzler ble drept i 2002 av en mann som ville presse familien Metzler for penger.

## Eksterne lenker
* Bankhuset Metzler
Brentford FC

**Brentford Football Club** er en engelsk fotballklubb som spiller i Premier League. Klubben ble stiftet i 1889, og ble valgt inn i The Football League i 1920. «The Bees», som er kallenavnet til Brentford, spiller hjemmekampene sine på Brentford Community Stadium i Brentford. Brentford er et sted i bydelen Hounslow som ligger i det vestlige London.

Uwe Rösler med fortid som spiller og manager i Norge var trener for laget i to og en halv sesong. Han førte laget til midt på tabellen i 2011-12 og til 3.-plass i sesongen 2012-13. De vant en dramatisk semifinale over to kamper mot Swindon Town som ble avgjort på straffesparkkonkurranse, men tapte finalen på Wembley mot Yeovil. I 2013-14 gikk Rösler til Wigan Athletic midt i sesongen og hans assistent, Mark Warburton overtok som hovedtrener. Laget kom på andreplass i serien og rykket direkte opp til Championship. Det var 21 år siden laget sist spilte på andre nivå i ligaen.

## Managere

## Norske spillere
Tabellen er oppdatert 27. oktober 2025

## Spillerstall
Oppdatert 2. februar 2026

 (Kapt.)

### Utlånte spillere

## Referanser


## Eksterne lenker
* 
* Klubbens offisielle nettsider
VM i curling for kvinner 1993

**Curling-VM for kvinner 1993** ble arrangert 28. mars – 4. april 1993 
i *Patinoire des Vernets* i Genève i Sveits.

* Canada vant 5-3 i finalen over Tyskland
* Tyskland vant 5-3 i semifinalen over Norge
* Canada vant 10-7 i semifinalen over Sverige
* Norge endte opp med 7 seire og 4 tap. 
* Canada, som vant, endte opp med 9 seire og 2 tap

## Kilder
* World Curling Championships 1993 results.worldcurling.org, besøkt 7. august 2018
VM i curling for kvinner 1992

**Curling-VM for kvinner 1992** ble arrangert 28. mars–5. april 1992 i *Olympic Eisstadion* i Garmisch-Partenkirchen i (den tids) Tyskland.

* Sverige vant 8–4 i finalen over USA
* USA vant 8–7 i semifinalen over Sveits
* Sverige vant 7–5 i semifinalen over Canada
* Norge endte på 6.-plass, med 4 seire og 5 tap. 
* Sverige, som vant, endte opp med 10 seire og kun 1 tap

## Kilder
* World Curling Championships 1992 results.worldcurling.org, besøkt 7. august 2018
VM i curling for kvinner 1991

**Curling-VM for kvinner 1991** ble arrangert 23. mars – 31. mars 1991 
i *Winnipeg Arena* i Winnipeg i Canada.

* Norge vant 4-3 i finalen over Canada
* Norge vant 8-4 i semifinalen over Skottland
* Canada vant 6-4 i semifinalen over Sverige
* Norge endte opp med 10 seire og kun 1 tap. 
* Norge spilte mot Canada også tidligere i turneringen, og tapte da 5-8

## Kilder
* World Curling Championships 1991 results.worldcurling.org, besøkt 7. august 2018
VM i curling for kvinner 1990

**Curling-VM for kvinner 1990** ble arrangert 1. april – 7. april 1990 
i *Rocklundahallen* i Västerås i Sverige.

* Norge vant 4-2 i finalen over Skottland
* Norge vant 7-4 i semifinalen over Canada
* Skottland vant 8-3 i semifinalen over Danmark
* Norge endte opp med 8 seire og 3 tap. 

## Kilder
* World Curling Championships 1990 results.worldcurling.org, besøkt 7. august 2018
VM i curling for kvinner 1989

**Curling-VM for kvinner 1989** ble arrangert 3. april – 9. april 1989 
i *Auditorium* i Milwaukee i Wisconsin i USA.

* Norge tapte 5-8 i finalen for Canada
* Norge vant 7-5 i semifinalen over Sverige
* Canada vant 8-5 i semifinalen over Tyskland
* Norge endte opp med 9 seire og 2 tap. 
* Norge spilte mot Canada også tidligere i turneringen, og vant da 6-5
* Norges største seier i innledende runder var 13-1 over Finland

## Kilder
* World Curling Championships 1989 results.worldcurling.org, besøkt 7. august 2018
VM i curling for kvinner 1988

**Curling-VM for kvinner 1988** ble arrangert 4. april – 10. april 1988 
i *The Summit Centre* i Glasgow i Skottland.

* Tyskland vant 9-3 i finalen over Canada
* Sverige vant hele 14-2 i bronsefinalen mot Norge
* Norge tapte 2-9 i semifinalen over Tyskland
* Canada vant sin semifinale 10-4 over Sverige
* Norge endte opp med 6 seire og 5 tap. 
* Norge spilte mot vinneren Tyskland tidligere i turneringen, og vant da 10-4

## Kilder
* World Curling Championships 1988 results.worldcurling.org, besøkt 7. august 2018
U.S. Air Force Security Forces

**U.S. Air Force Security Forces** (**SF**), tidligere kalt **Air Force Security Police** (SP), er det amerikanske flyvåpenets militærpoliti. Hovedoppgaven er å beskytte flyvåpenets personell og materiell, samt å håndheve lov og orden på amerikanske flystasjoner. I tillegg blir noen SF-soldater opplært i *Phoenix Raven*-programmet for å utføre høyrisikooppdrag som å sikre terrorutsatte flyplasser i utlandet når amerikanske transportfly skal lande.

Noen SF-soldater blir trent ved hærens skole for skarpskyttere, mens noen blir trent til fallskjermhopping. Ellers er SF eksperter på lett bakkestrid, inkludert landnavigasjon, håndvåpen, små miner, granater, lette antipanservåpen, håndsignaler og bruk av militære tjenestehunder.

SF har ansvaret for driften av det amerikanske forsvarets felles senter for militære tjenestehunder. SF foretar ikke etterforskning av alvorlige lovbrudd, som er AFOSIs ansvar, men hjelper til med å sikre åsted o.l.

Kjennemerket til SF-personell er en marineblå beret.

## Eksterne lenker
* 
* SF offisielt nettsted
VM i curling for kvinner 1985

**Curling-VM for kvinner 1985** ble arrangert 17. mars – 23. mars 1985 
i *Rosenlundshallen* i Jönköping i Sverige.

* Canada vant 5-2 i finalen over Skottland
* Sveits vant 6-4 i bronsefinalen mot Sverige
* Canada vant 6-4 i semifinalen mot Sverige
* Skottland vant 4-3 i semifinalen mot Sveits
* Norge endte opp på 7.-plass med 4 seire og 5 tap
* Norge slo Canada tidligere i turneringen, med 8-4 

## Kilder
* World Curling Championships 1985 results.worldcurling.org, besøkt 7. august 2018
VM i curling for kvinner 1986

**Curling-VM for kvinner 1986** ble arrangert 23. mars – 29. mars 1986 
i *Kelowna Arena* i Kelowna i Britisk Colombia i Canada.

* Canada vant 12-5 i finalen over Tyskland
* Sverige vant 10-9 i bronsefinalen mot Skottland
* Tyskland vant 7-3 i semifinalen mot Skottland
* Canada vant 8-7 i semifinalen mot Sverige
* Norge endte opp på 5.-plass med 6 seire og 4 tap
* Norge slo Canada tidligere i turneringen, med 9-4 

## Kilder
* World Curling Championships 1986 results.worldcurling.org, besøkt 7. august 2018
Tjelle-skredet

«**Tjelle-skredet**» var et fjellskred som fant sted den 22. februar 1756. 15 million kubikkmeter stein raste ut fra Tjellafjellet ved Tjelle i tidligere Nesset kommune i Møre og Romsdal fylke.  Dette er antakeligvis det største steinraset i Norge, og det sies å være et av Nord-Europas største steinskred målt i volum rasmasse. Under rasulykken i Loen i 1936 raste det, til sammenligning, en million kubikkmeter rasmasse.

Raset ved Tjelle laget tre bølger som nådde opptil «50 skritt» (~35 m) over normalt flomål og som gikk «200 skritt» (~150 m) innover land, der de slo inn på andre siden av Langfjorden og videre inn i  Eresfjorden.  Ifølge Norges Geotekniske Institutt merket man 25&nbsp;km unna (på Veøy i Molde) seg at bølgen slo «20 skritt» (~15 m) høyere enn normalt flomål.

32 mennesker omkom i raset og de tre påfølgende flodbølgene.

Det finnes en oppslagstavle i området hvor skredet gikk som forbireisende kan lese. Her er det også satt ut benk for å nyte naturen rundt om i rasets østlige del. Det har nå blitt satt opp en bauta med informasjon om raset. Den 22. februar 2006 var det 250 år siden raset gikk, noe som ble markert med en samling på Tjellefonna der flere hundre mennesker møtte opp.

## Referanser


## Se også
*Norske katastrofer og store ulykker

## Eksterne lenker
* Fjellskredprosjektet ved Fylkesmannen i Møre og Romsdal
* Nye Molde sykehus: Vurdering av oppskyllingshøyder 18. mai 2005
* Bygda vår Tjelle
SATS

**SATS,** grunnlagt i Norge i 1995, er Nordens største treningssenterkjede. SATS har treningssentre i Norge, Sverige, Danmark og Finland. 

## Historie
I 1991 overtok Vegard Liven og Bjørn-Sigurd treningssentret Spektrum Trim og Helse. Samtidig hadde Per Egil Borge allerede etablert Club Galaxy i Bergen. Club Galaxy og Spektrum Trim og Helse ble pilotprosjektet for det som senere skulle bli treningssenterkjeden SATS. I 1995 ble kjeden grunnlagt. Med på eiersiden Aksel Gresvig og Thor-Øistein Endsjø. Treningskjeden var da en samling av åtte frittstående treningssentre på Spektrum, Stovner, Ila, Hamar, Kristiansand, Ålesund, Bergen og Skårer. Fra den offisielle åpningen 28. april til utgangen av året hadde kjeden vokst til tolv sentre. I 1996 var kjeden kommet opp i 22 sentre og startet sitt eget klesmerke, SATS Sports. Februar 2007 inngikk SATS i en emisjon med bl.a. Storebrand og Hakon-gruppen. I slutten av 1998 ble kjeden solgt til det amerikanske selskapet McCown De Leeuw, gjennom dets europeiske datterselskap Euro Fitness Holding. SATS Skandinavia ble da en del av verdens største fitness-konsern, Fitness Holdings Worldwide. Treningskjeden hadde 49 sentre i Norge og fire i Sverige da den gikk inn i det nye samarbeidet, men fikk da treningssentre i både USA, Tyskland, Spania og Asia i tillegg til Skandinavia. I 2000 passerte treningssenterkjeden hundre treningssentre i Skandinavia og åpnet sitt første i Alta, Nationaltheateret og Spania. I 2002 kjøpte det skandinaviske investeringsselskapet Nordic Capital og SATS-gründerne Vegard Liven, Aksel Gresvig og Bjørn-Sigurd Johansen tilbake den skandinaviske delen av SATS-kjeden fra amerikanske 24 Hour Fitness Worldwide. Kjeden var da igjen fullstendig under nordisk regime. I november 2006 ble SATS solgt til danske Tryg (nå TryghedsGruppen smba). Treningssenterkjeden hadde da passert  medlemmer og hundre egeneide treningssentre i alle de fire nordiske landene.

I 2014 ble SATS fusjonert med Elixia til Sats Elixia, og i 2018 ble SATSELIXIA re-brandet til SATS i Norge. I Finland er navnet fortsatt ELIXIA (sept. 2020). I 2018 etablerte SATSGROUP seg i Danmark ved å kjøpe opp Danmarks nest største treningssenterkjede, FitnessDK. Alle FitnessDK-sentre ble da re-brandet til SATS.

I november 2019 gikk selskapet på børs. Selskapet gjennomførte i 2021 en emisjon.

## Referanser


## Eksterne lenker
*
VM i curling for kvinner 1987

**Curling-VM for kvinner 1987** ble arrangert 22. mars – 28. mars 1987 
i *Lake Forest College* i Chicago i Illinois i USA.

* Canada vant hele 14-2 i finalen over Tyskland
* Sveits vant 7-4 i bronsefinalen mot Norge
* Norge tapte 2-9 i semifinalen mot Tyskland
* Canada vant sin semifinale 5-4 over Sveits
* Norge endte opp med 6 seire og 5 tap. 

## Kilder
* World Curling Championships 1987 results.worldcurling.org, besøkt 7. august 2018
Novell ZENWorks

**Novell ZENWorks** er en serie software-produkter utviklet av Novell, Inc. for sentralisert administrasjon av nettverksklienter og nettverkstjenere gjennom et felles brukergrensesnitt kan man administrere PC-er, tjenere og håndholdte enheter i et nettverk.

## Eksterne lenker
* Novell ZENworks
Bærflækkdagan

**Bærflækkdagan** i Røyrvik er en årlig kulturfestival arrangert rundt sankthans.

Første gang Bærflækkdagan ble arrangert var i 1989, siden da har bygdedagene gått av stabelen hvert eneste år. Bærflækkdagan har en tradisjonell ramme som bygdedager flest med bodsalg, martna, konserter, fest om kvelden og godt folkeliv med arrangementer for hele familien – likevel har dagene lokalt preg, og synliggjør Røyrvik som fjellkommune.

Kunstneren Alfhild Vekterli skapte bærflekkene i form at en tegning, (to barflekker -  bar for snø), som ble brukt i logoen som Berit C. Fiskum laget designet til.   Morten Bustadmo vant i sin tid navnekonkurransen til arrangementet - Bærflækkdagan.

Målsettingen med arrangementet uttrykkes vel best
med den *Bærflækk[[Slått (musikk)|slåtten]]* (tekst og melodi ved
Rune Clausen):

Kæm e det som kain gå på ski
te medtsommars feiring med kjæmpegli
Det e vi –
som bor i mellom Nordland og Li.

Kæm e det som plukke blomster små
med huv og ullboks og våtta på
Det e vi –
som bor i mellom Nordland og Li

*Refreng*
Bærflækkdagan – ha kommi te oss
Fer å bli en tradisjon i mange år
Å det passe sæ godt når det e Juni og vår,
å ta ei feiring fer den sommar´n som vi får

Oppi Røyrvik har vi vældig mytji snø.
Men mellom snøflækkan – der e itj bygda dø!
Nei - det våres det grønnes og natta bli som dag
Når vi samles fer å ha det bra i lag

Kæm har pigga i gummi'n sin
Fer å ta sæ fram – så itj hjulan spinn
Det e vi –
som bor i mellom Nordland og Li
 
Kæm juble høgest over snø´n som gikk
Og kæm bli hoppanes gla fer et vepsestikk
Det e vi –
som bor imellom Nordland og Li

*Refreng* 
Bærflækkdagan – ha kommi te oss
Fer å bli en tradisjon i mange år
Å det passe sæ godt når det e Juni og vår,
å ta ei feiring fer den sommar´n som vi får

Oppi Røyrvik har vi vældig mytji snø
Men mellom snøflækkan – der e itj bygda dø!
Nei - det våres det grønnes og natta bli som dag
Når vi samles fer å ha det bra i lag

## Eksterne lenker
* bærflækkdagan.no
Svitsj

En **svitsj** (engelsk: *switch*), noen ganger kalt **nettverksveksler**, er en nettverkskomponent som styrer datatrafikk mellom ulike noder i et nettverk, slik som PC, server, skriver og Internett-forbindelse. Ordet *switch* er engelsk og betyr *omkobler* eller *bryter*. Switchen opererer på lag 2 i OSI-modellen. Datatrafikk som passerer switchen blir analysert og sendt videre ut på den porten, eller i den retning, hvor mottakeren av datapakkene befinner seg. Switchen bruker MAC-adressen, også kalt den fysiske adressen, til mottakeren for å avgjøre hvor datapakkene skal.

Switcher fås i mange varianter og størrelser, fra 4 porter og opp til flere hundre porter. Portene kan ha ulike hastigheter og ulike tilkoblingstyper avhengig av behov. Det vanligste er porter for TP-kabling i hastighetene 10, 100 og 1000 MBps og porter for ulike typer fiberoptisk kabling.

En enklere variant av switch er Hub (datanettverk). En switch kan brukes på samme måte som en hub, men hub'en jobber på lag 1 i OSI-modellen og kan derfor ikke lese datapakkene og finne ut hvor de skal. En hub sender alle datapakkene ut på alle utganger i håp om at den som skal ha pakkene plukker dem opp. Denne arbeidsmetoden gjør at en hub er langt mindre effektiv enn en switch, fordi switchen kan håndtere flere datastrømmer samtidig til ulike porter, mens hub'en håndterer en strøm av gangen og pøser den ut på alle porter.

## Kort om switchens virkemåte

# Switchen tar imot data i form av såkalte frames, som ikke må forveksles med pakker.
# Den lagrer i en liste hvilken port dataene kom på, og hvilken MAC-adresse de er sendt fra.
# Dersom mottaker-MAC-adressen ligger i listen (dvs. at noen har sendt fra denne MAC-adressen fra før), blir dataene kun sendt til den porten som MAC-adressen er registrert på.
# Ellers blir dataene sendt videre til alle porter.

På denne måten reduserer switchen effektivt unødvendig nettverkstrafikk, noe som reduserer antall kollisjoner, og dermed øker farten.

## Lag 3-switcher
Det finnes også avanserte switcher som jobber på lag 3 i OSI-modellen. Det betyr at switchene kan overta oppgavene til en ruter. En ruter kan styre datapakker i ulike retninger basert på IP-adresse.

Switchen fungerer som en repeater som forsterker signalene.

## Referanser


## Se også
* KVM-svitsj

## Eksterne lenker
* Understanding the different types of Ethernet Switches - Cisco Blogs (engelsk)
Alfhild Vekterli

**Alfhild Johanne Vekterli** (født 16. mai 1948 i Røyrvik kommune) er en billedkunstner.  Hennes kunstuttrykk er preget av den samiske kulturen.
Hun virker også som lærer ved Grong videregående skole. Hun er mor til illustratøren Meerke Laimi Thomasson Vekterli.
## Noen av hennes arbeider
* Kommunevåpenet «Bjijje» for Røyrvik kommune, 1985
* Logo for Bærflækkdagan, 1989
* Illustrasjoner til *Staloer tror at månen er et bål*, 25 sørsamiske eventyr gjenfortalt av Kirsti Birkeland (Cappelen, 1986).
* Plakatdesign til bygdaspelet *Der Stjernan Bor*, 2005.

## Referanser
Kristelig Gymnasium

**Kristelig Gymnasium**, forkortet **KG**, er en kristen ungdoms- og videregående skole i Bydel Frogner i Oslo. Skolen ble grunnlagt i 1913 som privat gymnasium av fem kristne organisasjoner. I 1967 fikk KG også ungdomsskole. I dag eies skolen av Det Norske Misjonsselskap, Normisjon og Norsk Luthersk Misjonssamband. KGs ungdomsskoletrinn fikk i 2005 beste resultat av landets privatskoler.

I 2019 var snittet på førsteinntaket på vg1 på ca. 4,6.  

Skolen har tradisjonelt fått flere søkere enn skolen har plasser til. Skolen utvidet derfor tilbudet med lokaler i Pilestredet 56. Bygget sto ferdig høsten 2010, og kalles B-bygget av elever og ansatte. Skolen har dermed tre bygg: Gamlebygget, Hovedbygget og B-bygget. I 2021 har KG fem klasser per ungdomsskoletrinn og seks per trinn fra 1.-3.

I 2018 begynte KG med temaklasser som tilbyr elevene fordypning innenfor enten realfag (R-klassen) eller samfunnsfag (S-klassen) allerede i vg1. 

Skolen har to egne sangkor (KG Singers og KG-koret) samt et eget klokkekor (KG Bells). Disse holder årlig en rekke konserter, inkludert en årlig Julesangaften i Oslo Konserthus.

Elevene ved skolen arrangerer årlig en egen innsamlingsaksjon (KGs Elevaksjon), der mottager er ulike veldedige organisasjoner. I 2021 går innsamlingen til å bekjempe menneskehandel i Thailand. 

Hver dag kl. 10.00 holder skolen andakt over høyttaleranlegget.

## Kjente tidligere elever

*Kronprins Haakon 
*Prinsesse Märtha Louise
*Erling Norvik 
*Dagfinn Høybråten
*Ivar Østberg 
*Kirsten Kjelsberg Osen 
*Aage Wallin
*Kristin Clemet
*Randi Flesland 
*Henrik Syse 
*Bjarte Baasland 
*Martine Vik Magnussen
*Kåre Willoch
*Martine Aurdal
*Karsten Isachsen
*Aage Kvalbein
*Per Arne Dahl
*Tor B. Jørgensen
*Hans Svelland
*Erik Selle
*Berit Berthelsen (Tøien)
*Ingvil Smines Tybring-Gjedde (statssekretær)
*Christian Tybring-Gjedde
*Engvald Bakkan
*Anders Torp
*Annette Lykknes
*Egil Hogna
*Ida Lindtveit Røse
*Philip Holst-Cappelen

## Rektorer ved KG
* 1908–1921: Aage Stabell
* 1921–1951: Hans Nielsen Høeg
* 1951–1955: Erling Smemo
* 1955–1985: Hans Bovim
* 1985–1993: Finn Andersen
* 1994–2014: Tjostolv Berget
* 2014–2021: Nils-Tore Sagen Mosvold
* 2021–: Ingunn Juul

## Referanser


## Eksterne lenker
* 
*
KG

**KG** har flere betydninger:

*Kilogram (**kg**) &ndash; 1000 eller 103 gram.
*Kristelig Gymnasium, kristen friskole i Oslo.
*Knight of the Garter, forkortet *KG* eller *K.G.*, ridder av den engelske Hosebåndsordenen.
*Kommanditgesellschaft, forkortet *KG*, tysk kommandittselskap.
*Vanlig forkortelse for en del svenske fornavn, blant annet Karl Gustav og Karl Gösta, skrevet *KG*, *K.G.* og *K-G*.
*KG-grensekurve, En kurve som viser høyeste tillatte vertikale tyngdepunkt (Maks. KG) som funksjon av dypgang, eventuelt deplasement, for at stabilitetskravene skal være oppfylt.
Analytisk kjemi

**Analytisk kjemi** er den delen av vitenskapen som driver metodeutvikling for økt forståelse av kjemisk komposisjon og struktur av materielle prøver, både i væsker og faste stoffer. Analytisk kjemi deles gjerne inn i organisk og uorganisk analytisk kjemi på grunn av studier på henholdsvis organiske og uorganiske forbindelser. Kromatografi står sentralt innen analytisk kjemi.

## Fagdisipliner innen analytisk kjemi

*Kvalitativ uorganisk analyse bestemmer innholdet av kjemisk grunnstoff eller uorganisk forbindelse i et prøvemateriale.
*Kvalitativ organisk analyse bestemmer innholdet av funksjonell gruppe eller organisk forbindelse i et prøvemateriale.
*Kvantitativ analyse (kjemi) bestemmer mengden av et gitt grunnstoff eller forbindelse i et prøvemateriale.

Analytisk kjemi fokuserer enten på analyseresultatene i seg selv eller de analytiske metoder som benyttes.
### Analytiske formål
* Bioanalytisk kjemi
* Materialanalyse
* Kjemisk analyse
* Miljøanalyse
* Rettskjemi

### Analysemetoder
* Spektroskopi
* Massespektrometri 
* Spektrofotometri og Kolorimetri
* Kromatografi og Elektroforese
* Krystallografi 
* Mikroskopi
* Elektrokjemi

## Se også
*Liste over kjemiske analysemetoder

## Litteratur

* 
* 
* 
* 
* 
* 
* 
*
GC

**GC**, **Gc** og **gc** kan bety flere ting:

*The Gambia College
*Gasskromatografi
*Nintendo GameCube
*Gigacoulomb (**GC**), en SI-enhet for elektrisk ladning, tilsvarende 109 coulomb
*Games Convention
VM i curling for kvinner 1984

**Curling-VM for kvinner 1984** ble arrangert 25. mars – 30. mars 1984 
i *Perth Ice Arena* i Perth i Skottland.

* Canada vant hele 10-0 i finalen over Sveits
* Canada vant sin semifinale med 8-6 over Norge
* Sveits vant sin semifinale med 8-7 over Tyskland
* Norge endte med 7 seire og 5 tap
* Canada endte med 10 seire og kun 1 tap

## Kilder
* World Curling Championships 1984 results.worldcurling.org, besøkt 7. august 2018
VM i curling for kvinner 1983

**Curling-VM for kvinner 1983** ble arrangert 3. april – 9. april 1983 
i *Moose Jaw Arena* i Moose Jaw i Saskatchewan i Canada.

* Sveits vant hele 18-3 i finalen over Norge
* Sveits vant sin semifinale med 12-10 over Sverige
* Norge vant sin semifinale med 6-3 over Canada
* Norge endte opp med 7 seire og 4 tap
* Sveits endte opp med 10 seire og kun 1 tap

## Kilder
* World Curling Championships 1983 results.worldcurling.org, besøkt 7. august 2018
VM i curling for kvinner 1982

**Curling-VM for kvinner 1982** ble arrangert 22. mars – 27. mars 1982 
i *Patinoire des Vernets* i Genève i Sveits.

* Danmark vant 8-7 i finalen over Sverige
* Sverige vant sin semifinale med 8-3 over Skottland
* Norge tapte sin semifinale med 3-4 mot Danmark
* Norge endte opp med 7 seire og 5 tap
* Norge slo Danmark tidligere i turneringen med 7-4

## Kilder
* World Curling Championships 1982 results.worldcurling.org, besøkt 7. august 2018
VM i curling for kvinner 1981

**Curling-VM for kvinner 1981** ble arrangert 16. mars – 21. mars 1981 
i *Perth Ice Arena* i Perth i Skottland.

* Sverige vant 7-2 i finalen over Canada
* Sverige vant sin semifinale med 4-2 over Norge
* Canada vant sin semifinale med 7-6 over Sveits
* Norge endte opp med 7 seire og 3 tap
* Sverige endte opp med 10 seire og kun 1 tap

## Kilder
* World Curling Championships 1981 results.worldcurling.org, besøkt 7. august 2018
Hulladning

En **hulladning** er en sprengladning som er formet slik at energien fokuseres.  Forskjellige typer brukes for å forme metall, antenne atomvåpen og trenge gjennom panser.  En typisk, moderne hulladning kan trenge gjennom panserstål til omtrent 7 ganger ladningens diameter.

En typisk hulladning består av en massiv sylinder av sprengstoff med et konisk hulrom i den ene enden.  Dette hulrommet er belagt med et tett, formbart metall som kobber.  Når ladningen blir detonert fra den andre enden blir kobberet projisert ut i en tynn, praktisk talt flytende stråle med en topphastighet opp til 12 km/s.  Trykket som blir skapt tvinger metallet som treffes til å gi seg og presses unna i en hydrodynamisk respons. 

Avstanden mellom materialet som skal penetreres og metallkonusen av kobber kalles standoff. Denne avstanden trengs for at jetstrålen skal rekke å strekke seg ut for å gi best mulig inntrengningsevne. Den optimale avstanden er vanligvis en avstand som er 3-6 ganger ladningens diameter (kaliber).

Hulladningsprinsippet ble utnyttet til panservernvåpen først under andre verdenskrig, i den tyske invasjonen av Belgia i 1940. Mot slutten av krigen brukte også andre land prinsippet i noen av sine panservåpen.

Motmiddelet mot hulladningsgranater er reaktivt panser.

## Eksterne lenker
* Utviklingen av hulladningen (engelsk)
VM i curling for kvinner 1980

**Curling-VM for kvinner 1980** ble arrangert 17. mars – 22. mars 1980 
i *Perth Ice Rink* i Perth i Skottland.

* Canada vant 7-6 i finalen over Sverige
* Sverige vant sin semifinale med 9-5 over USA
* Canada vant sin semifinale med 9-4 over Skottland
* Norge endte opp på 7.-plass med 4 seire og 5 tap
* Canada endte opp med 10 seire og kun 1 tap

## Kilder
* World Curling Championships 1980 results.worldcurling.org, besøkt 7. august 2018
VM i curling for kvinner 1979

**Curling-VM for kvinner 1979** ble arrangert 17. mars – 23. mars 1979 
i *Perth Ice Rink* i Perth i Skottland.

* Sveits vant 13-5 i finalen over Sverige
* Sverige vant sin semifinale med 8-5 over Skottland
* Sveits vant sin semifinale med 7-3 over Canada
* Norge endte opp på 9.-plass med 3 seire og 7 tap
* Sveits endte opp med 10 seire og 3 tap

## Eksterne lenker
* WCF Statistics
PostgreSQL

**PostgreSQL** er et fritt objektrelasjonelt databasesystem (ORDBMS). Utviklingen av systemet startet på 1980-tallet, siden 1997 blir det videreutviklet av en Open-Source-Community.

Systemets SQL-databasetjener har en tilnærmet komplett støtte for SQL92- og SQL99-standardene.

## Historie og lisensiering
PostgreSQL er basert på POSTGRES, som ble utviklet ved University of California, Berkeley. PostgreSQL er i dag et åpen kildekode-prosjekt, med en svært liberal lisens. Denne gjør at PostgreSQL kan brukes, modifiseres og distribueres av såvel private som kommersielle foretak uten noen som helst økonomisk kompensasjon til de originale utviklerne.

PostgreSQL har en lang rekke egenskaper som man forventer av et fullverdig databasesystem. Disse er blant annet komplekse spørringer,  fremmednøkler, utløsere (eng: *triggere*), visninger (eng: *views*) og transaksjoner.

Det er også store muligheter for brukerne selv til å utvide PostgreSQLs egenskaper, og det er f.eks mulig å legge til nye datatyper, funksjoner, operatører, aggregerte funksjoner, index-metoder og prosedyrespråk.

## Tekniske egenskaper
* Full ACID-støtte.
* Kompatibilitet med ANSI SQL-standarden
* Referanseintegritet
* Replikering. Se eget avnsitt i denne artikkelen.
* Innebygd grensesnitt for ODBC, JDBC, C, C++, PHP, Perl, Tcl, ECPG, Python, og Ruby
* Regler (eng: *rules*)
* Visninger.(eng: *views*)
* Utløsere (eng: *[[trigger (database)|triggers]]*)
* Unicode
* Sekvenser
* Objektrelasjonsstøtte gjennom arv.
* Ytre sammenføyninger (eng: *outer joins*)
* Underspørringer (eng: *sub-selects*)
* Et åpent API
* Lagrede prosedyrer
* Innebygget SSL-støtte
* Prosedyrespråk
* Bedre enn radnivålåsing
* Funksjonelle og begrensede indexer
* Innebygget Kerberos-autentisering
* Støtte for spørringer som UNION, UNION ALL og EXCEPT
* Lastbare utvidelser med støtte for SHA-1, MD5, XML og annen funksjonalitet
* Utvidbart datatypesystem, som gjør det mulig å definere egne datatyper

## Administrasjonsverktøy
Det finnes en rekke grafiske verktøy for administrasjon av PostgreSQL.
pgadmin, pgaccess og phpPgAdmin er antageligvis blant de mest kjente.

## PostGIS
PostGIS er en utvidelse av funksjoner og datatyper i PostgreSQL som muliggjør behandling av geografiske data.

## Brukerstøtte
PostgreSQL har et stort online utviklersamfunn, og det er derfor lett å få hjelp om man står fast.

Første stopp bør alltid være dokumentasjonen.

E-postlistene er neste stopp dersom man ikke finner frem til det man trenger i dokumentasjonen. Det finnes en lang rekke e-postlister, og det lønner seg å se over beskrivelsen av alle, slik at man velger den listen som er mest relevant for det spørsmålet du ønsker svar på. E-postlistene er også tilgjengelig for lesing gjennom nyhetsgrupper, på servere news.postgreqsql.org.

Til slutt har man #postgresql på irc.freenode.net som er en IRC-kanal på freenodenettverket. Her sitter det ofte mange svært kunnskapsrike folk, og er en god plass å gå dersom man har vært igjennom punktene over, og fremdeles ikke kommer noen vei.

## Referanser


## Eksterne lenker
* 
*  Dokumentasjon
Sølvi Olsen Meinseth

**Sølvi Olsen Meinseth** (født 1967) er en norsk tidligere friidrettsutøver som var i norgestoppen på sprintdistansene fra midten av 1980-årene til midten av 1990-årene.

Hun kommer opprinnelig fra Rykene og representerte klubbene Lia (–1984), Sørild FIK (1985–86 og 1995–), Gular (1987–1990) og SK Vidar (1991–94). Hun vant sin første senior-NM-medalje som 16-åring i 1983 (sølv på 100 meter). Fra 1985 til 1995 vant hun totalt 20 individuelle norgesmesterskap. Norgesmesterskapene kom på 100 meter (6 gull: 1986, 1988–91, 1993), 200 meter (9 gull: 1985–86, 1989–1995) og 400 meter (5 gull: 1991–95). Tiden 52,45 på 400 m var norsk rekord fra 1991 til den ble slått av Amalie Iuel i 2017. 

Hennes internasjonalt beste resultat kom da hun nådde semifinalen på 400 meter i VM i Tokyo i 1991.

## Personlige rekorder

## Medaljer i norske mesterskap

## Se også
* Norske rekorder i friidrett
* Mestvinnende utøvere i NM i friidrett

## Referanser




## Eksterne lenker
*
Army of the United States

**Army of the United States** (**AUS**) er det offisielle navnet på vernepliktstyrken i den amerikanske hæren som kan etableres på ordre fra Kongressen hvis USA går inn i en stor væpnet konflikt. AUS har vært benyttet i andre verdenskrig, Koreakrigen og Vietnamkrigen.

AUS ble første gang opprettet i februar 1941 som svar på den økte faren for at USA ble tvunget inn i andre verdenskrig. AUS ble kraftig utvidet etter angrepet på Pearl Harbor i desember 1941. AUS ble regnet som en etterfølger til Nasjonalarmeen (*[[National Army]]*), som hadde blitt opprettet for å kjempe i første verdenskrig og ble oppløst i 1920.

De første offiserene i AUS ble utnevnt fra rekkene i den regulære hæren (*[[Regular Army]]*). Det vanlige var at disse offiserene holdt en «permanent grad» i den regulære hæren mens de holdt en «midlertidig grad» for tjeneste i AUS. En typisk situasjon var en oberst i AUS med permanent grad som kaptein i den regulære hæren.

Forfremmelse innen AUS var iblant meget rask og noen offiserer steg så mye som fire til fem grader over et tidsrom på tre til fire år. Dwight Eisenhower ble forfremmet fra oberst til fem-stjerners general på tre år. Gradene innen AUS kunne bli trukket tilbake like raskt, men da slik at høyere offiserer falt tilbake til sin permanente grad i den regulære hæren.

Den vervede delen av AUS besto av profesjonelle soldater fra den regulære hæren som, i motsetning til offiserene, ikke holdt en egen AUS-grad men kun ble regnet som medlem av den regulære hæren. Personell som vervet seg kunne også velge å verve seg til den regulære hæren, som krevde lengre tjenestetid. Alle vernepliktige soldater inngikk i AUS og hadde bokstavene *AUS* foran tjenestenummeret. (Soldater i den regulære hæren hadde bokstavene *RA*.)

I 1946 ble AUS deaktivert, sammen med verneplikten, og offiserene gikk tilbake til sin grad i den regulære hæren mens vervede soldater ble dimittert eller gjenvervet til den regulære hæren.
Høyfjell

**Høyfjellet** (også kalt for den høyalpine sonen) er den delen av fjellet der det ikke finnes sammenhengende vegetasjon. Stein og ur dominerer, men det kan finnes noe spredt vegetasjon.

Uformelt kan ordet *høyfjell* noen ganger bli brukt om alt som ligger over tregrensa.

## Se også
*Vegetasjonssoner
*Snaufjell
*Fjellområde

## Referanser
Bunker (bygning)

En **bunker** er en militær forsvarsstilling eller tilfluktsrom av stein og/eller betong.

I Europa kom de for alvor i bruk under krigen mellom Tyskland og Frankrike i 1870. I tiden før, under og etter første verdenskrig fortsatte massive utbygninger i nevnte land, med sammenhengende forsvarslinjer som fokus. Også land som Tsjekkia, Finland, og Sveits bygget omfattende forsvarsverk i tiden før annen verdenskrig. I løpet av 1930- og 1940-åra utviklet tyske ingeniører en serie med hundrevis av standardiserte bunkere (regelbau) for alle formål.

Spesielt i Albania ble det installert mange bunkere i etterkrigstiden.

I Norge ble det av okkupasjonsmakten under andre verdenskrig bygget store mengder bunkere over hele landet. I Finnmark og til dels Troms ble disse sprengt i stykker under tilbaketrekningen, men i hele resten av landet står der bunkere igjen som i dag kan beskues av allmennheten. Et par tidligere kystfort er gjort om til museum, men hoveddelen av bunkerne står i dag forlatt og ubrukt. Norskekysten ble kraftig bygget ut under krigen, som en del av tyskernes forsvarsverk Atlanterhavsvollen.
## Se også
* Kasematt
* Shelter
* Førerbunkeren
* Tilfluktsrom
* Schutzwallmedaljen
* Lyngenlinjen
* Frøy-linjen

## Eksterne lenker
* 
* BunkerBlog: All about German fortifications 1933-1945
* Bunkersite.com: About bunkers built by the Germans during 1933-1945 in the whole of Europe
* Bunker Pictures – Pictures, locations, information about bunkers from WW2, The Atlantikwall and the Cold War
* Tyske kystfort i Norge
BMW E9

**BMW E9** er en todørs sportscoupe produsert fra 1968 til 1975, og designmessig har bilen laget ut i fra sedanen E3. Alle motorene var rekkeseksere med 2.5, 2.8 og 3.0 liters motorer. E9 ble avløst av 6-serien, E24, i 1976.

## Modeller
* 2.5CS produsert i kun 874 eksemplarer fra 1974 til 1975
* 2800CS: 170 hk
* 3.0CS: 180 hk
* 3.0CSi: Ble laget i flere forskjellige utgaver. 200 hk. 
* 3.0CSL: Anses som det første prosjektet til BMW M-divisjonen. CSL er en lettvektsutgave av CSi med 3,2 liters motor og 206 hk, samt en racingversjon på 3,5 liter og opp mot 430 hk.
* 3200CS: V8 1961-1965

## Se også
* BMW

## Eksterne lenker
* 
*  http://www.bmwcsregistry.org
*  http://www.e9coupe.com
Oral Fixation, Vol. 2

***Oral Fixation, Vol. 2*** er den colombianske popstjernen Shakiras andre engelskspråklige album.

Albumet er Shakiras første engelskspråklige album etter *[[Laundry Service]]* (2001), og er oppfølgeren til det spanskspråklige albumet *[[Fijación Oral, Vol. 1]] [[2005]]*. Et bonusspor på albumet er «En Tus Pupilas» oversatt til engelsk. Denne sangen ble faktisk originalt skrevet på engelsk, men Shakira spilte den først inn på spansk på albumet *Fijación Oral, Vol. 1*. I midten av september lanserte Sony to promosingler av Shakira, «Don't Bother» og «How Do You Do».

Albumet figurerte en stund på VG-lista top 40, og var på det høyeste på en tiendeplass. Albumet ble solgt til platina (over èn million solgte) i USA, og til gullplate i 14 land, deriblant Norge.

## Sporliste

#«How Do You Do» (Shakira, Christy, Spock, Edwards) &ndash; 3:45
#«Illegal» (med Carlos Santana) (Shakira, Mendez) &ndash; 3:53
#«Hips Don't Lie» (med Wyclef Jean) (Jean, Duplessis, Shakira, Parker, Alfanno) &ndash; 3:41
#«Animal City» (Shakira, Ochoa) &ndash; 3:15
#«Don't Bother» (Shakira, Christy, Spock, Edwards) &ndash; 4:17
#«The Day and the Time» (med Gustavo Cerati) (Shakira, Aznar, Cerati, Ochoa) &ndash; 4:22
#«Dreams for Plans» (Shakira, Buckley) &ndash; 4:02
#«Hey You» (Shakira, Mitchell) &ndash; 4:09
#«Your Embrace» (Shakira, Mitchell) &ndash; 3:33
#«Costume Makes the Clown» (Shakira, Buckley) &ndash; 3:12
#«Something» (Shakira, Ochoa) &ndash; 4:21
#«Timor» (Shakira) &ndash; 3:32 
#«La Tortura» (Alternativ versjon) (med Alejandro Sanz) (Shakira, Ochoa, Sanz) &ndash; 3:32 
#«Don't Bother» (Jrsnchz Radio Mix) (Shakira, Benji Madden, Junior Sanchez) &ndash; 4:24
#«Será, Será» (med Wyclef Jean &mdash; Spansk versjon av «Hips Don't Lie») (Shakira, Wyclef Jean) &ndash; 3:35

* «Hips Don't Lie» var ikke med i den originale utgivelsen av albumet, og ble bare tilgjengelig etter en relansering. Remix-sporet av «Don't Bother (Jrsnchz Radio Mix)» er bare tilgjengelig på den europeiske re-edition-versjonen. «La Tortura (Alternate Version)» er bare tilgjengelig på den amerikanske re-edition-versjonen, og «Será, Será (Hips Don't Lie Spanish Version)» vil være tilgjengelig på den latinamerikanske re-edition-versjonen.
* «The Day and the Time» er den engelske versjonen av «Dia Especial», og «Something» er den engelske versjonen av «En Tus Pupilas», begge fra *[[Fijación Oral, Vol. 1]]*

## Singler

*Oktober 2005: *«Don't Bother»*
*Februar 2006: *«Hips Don't Lie»* (med Wyclef Jean) 
*2008: *«Timor»* 

## Eksterne lenker
*
Nirvana

**Nirvana** er en ideell tilstand av ro, harmoni, fred, stabilitet eller glede; det som helt av seg selv er når uro, ufred, forvirring og lidelse opphører. I de indiske religionene buddhisme, jainisme og hinduisme er nirvāna (fra sanskrit निर्वाण, indiske pali: Nibbāna -- kinesisk: 涅槃) bokstavelig «dø ut» eller «slukke», og er høydepunktet for yogiens streben etter frigjøring. Hinduisme og jainisme bruker ordet nirvana også for å beskrive en tilstand av *[[moksha]]*, og ordet er omtalt i flere hinduistiske, tantiske tekster foruten *[[Bhagavad Gita]]*.

Nirvana er en tilstand man kommer inn i.

Nirvana innebærer (i buddhismen) at innbilninger og forutinntatthet, grådighet, hat, lidelse, arroganse og misunnelse – de såkalte sinnsgiftene – utslukkes, det vil si det som binder og styrer menneskesinnet i vanemessige tanke- og handlingsmønstre, og som er den egentlige årsaken til lidelse. Når sinnsgiftene opphører, forsvinner samtidig årsakene til lidelse. Veien til å realisere denne frigjøringen, nirvana, heter den åttedelte vei. En som har oppnådd Nirvana i dette livet, kan etter sin død velge å bryte ut av samsara og aldri mer bli gjenfødt. Det kalles å gå inn i *parinirvana.*

Nirvana er ikke sammenlignbart med kristendommens begrep for «himmelen», det vil si et personlig evig liv etter ens fysiske død. Nirvana er derimot den virkeligheten som et menneske som har kvittet seg med sinnsgiftenes illusjoner befinner seg i, noe som er høyst mulig mens man lever. Buddha omtalte denne endelige tilstanden kun med negasjoner: «Det uskapte», «det ubetingede», «det ufødte», «det udødelige». Det ville være å misoppfatte nirvanas transcendente, absolutte natur å tilskrive det affirmative begrensende egenskaper.

## Eksterne lenker

* Nibbana  – utdrag fra Pali Tripitaka som definerer Nibbana (engelsk)
*  «Nirvana Sutra» – komplett engelsk oversettelse av «Nirvana Sutra»
* Buddha – en helts reise til nirvana
* Salvation Versus Liberation – et buddhistisk syn på de paradisiske verdner
* Utførende forklaring av Nibbana i henhold til Pali Canon
Skolebibliotekarforeningen i Norge

**Skolebibliotekarforeningen i Norge** er en interesseorganisasjon for skolebibliotekarer og andre som arbeider for å bedre skolebibliotekenes kår i Norge. Foreningens formål, gjengitt fra foreningens nettsider, er å arbeide for

*å bedre arbeidsforholdene for lærere med ansvar for skolebibliotekene
*å styrke skolebibliotekets plass i grunnskolen som pedagogisk redskap, miljøskapende faktor og formidler av litteratur til fritidslesning
*at kommunene skal opprette et skolebibliotektilbud som forutsatt i Kunnskapsløftet
*å få satt i gang kompetansegivende utdanningsenheter som grunnlag for skolebibliotekarfunksjonen
*å skape et faglig forum ved å arrangere møter/kurs/seminarer 
*å gi ut bladet *Skolebiblioteket*
*å presentere Skolebibliotekarforeningen på internet

Siden 1982 har foreningen årlig utdelt Skolebibliotekarforeningens litteraturpris til en norsk forfatter av barne- eller ungdomslitteratur.

## Se også
*Nordisk Skolebibliotekarforening

## Eksterne lenker
* Skolebibliotekarforeningen
Anne Margrethe Larsen

**Anne Margrethe Larsen** (født 1950) er en norsk politiker (V). Hun ble innvalgt på Stortinget fra Vest-Agder i 2005. Ved stortingsvalget 2009 mistet Venstre sitt mandat.

Larsen er utdannet sykepleier fra Stavanger Røde Kors sykepleierhøgskole 1970-1973. Hun har videreutdanning i helseledelse og pedagogikk, og har hatt ulike sykepleier-, lærer- og lederstillinger siden 1973. Hun har blant annet vært styrer ved Tjørsvågheimen sykehjem og sjefsykepleier ved Flekkefjord sykehus. 

Hun var medlem av Flekkefjord bystyre 1995-1999, varamedlem 1999-2003, 2003-2007. Hun var varamedlem til Vest-Agder fylkesting 1995-1999, 1999-2000, medlem 2000-2003 og varamedlem 2003-2007. 

Medlem sentralstyret i Norsk Sykepleierforbund 1991-1995; tidligere fylkesstyreleder for Rogaland KFUK/KFUM og leder av Vest-Agder Venstre. 
 
## Stortingskomitéer
* 2005&ndash;2009 medlem av Utenrikskomitéen.
* 2005&ndash;2009 medlem av Den utvidede utenrikskomitéen.
* 2005&ndash;2009 varamedlem av Valgkomitéen.

## Referanser


## Eksterne lenker
* 
*
Vera Lysklætt

**Vera Lysklætt** (født 29. januar 1954 i Jøssund i Trøndelag) er en norsk politiker (V) fra Karasjok. Hun var stortingsrepresentant for Finnmark fra 2005 til 2009. Ved stortingsvalget 2005 ble hun innvalgt på utjevningsmandat. Det til tross for at Venstre i Finnmark fikk kun 826 stemmer. Hun ble ikke gjenvalgt ved stortingsvalget 2009. Hun har også vært kommune- og fylkespolitiker.

Hun kommer fra en lærerfamilie og vokste opp i Trøndelag og fra 1961 i Karasjok, der faren var styrer ved internatskolen for samiske barn. Hun lærte derfor også samisk som barn.

Vera Lysklætt var ferdig utdannet landskapsarkitekt fra Norges landbrukshøgskole på Ås i 1980. Hun arbeidet som lærer ved Nordbytun ungdomsskole i Ås kommune i ett år og flyttet så tilbake til Karasjok, der hun begynte som planlegger i kommunen. Hun arbeidet også ved Reindriftskontoret i Øst-Finnmark. I 1991 ble hun lærer ved Karasjok ungdomsskole. Hun var også rektor ved skolen fra 1998 til 1999.

## Referanser


## Eksterne lenker
* 
*
Line Henriette Holten

**Line Henriette Holten** (tidligere **Hjemdal**, født 1971) er en norsk politiker som representerer Kristelig Folkeparti. Hun var stortingsrepresentant for Østfold fra 2005 til 2017, og Stortingets femte visepresident fra 2009 til 2017.

## Bakgrunn og utdannelse
Holten ble født i Sarpsborg og vokste opp i Fredrikstad. Hun er datter av administrasjonssjef og tidligere stortingsrepresentant Odd Holten og avdelingssykepleier Berit Sigrunn Aaberg. Holten er utdannet teolog fra Menighetsfakultetet i 1996. 

## Politisk arbeid
Holten begynte sitt politiske virke i Østfold KrFU, der hun var styremedlem fra 1987 til 1994. Hun var nestleder i KrFU på nasjonalt plan fra 1991 til 1993 og arbeidet som generalsekretær i samme organisasjon fra 1997 til 2000.

Hun har flere års bakgrunn som politisk rådgiver for Dagfinn Høybråten, først i Sosial- og helsedepartementet (2001–2004) og deretter i Arbeids- og sosialdepartementet (2004–2005). I 2005 var hun en periode informasjonsrådgiver for KrFs stortingsgruppe.

Hun ble valgt inn i Askim bystyre i 2003, der hun satt frem til 2007. Holten ble innvalgt på Stortinget fra Østfold første gang i 2005 og gjenvalgt i 2009. Ved stortingsvalget 2013 ble hun valgt for en tredje periode. 

Holten var femte visepresident i Stortinget fra 2009 til 2017.

Hun har vært parlamentarisk nestleder i KrFs stortingsgruppe fra 2011 til høsten 2013, i tillegg til en periode i 2014.

## Annet
Da hun ble valgt inn på Stortinget i 2005, var det første gang på nesten 50 år at det ble valgt inn en stortingsrepresentant fra Askim. Den forrige var Klara Amalie Skoglund fra Arbeiderpartiet.

Etter at hun ikke ble gjenvalgt til Stortinget, har hun arbeidet som generalsekretær i Tekna. Som stortingsrepresentant viste Holten engasjement for skogen og skognæringen, for dette ble hun i 2018 tildelt Eidsvold Værks skogpris. Holten har hatt en rekke styreverv, blant annet som styreleder for Det Norske Skogselskap fra 2020.

Som stortingsrepresentant het hun Holten Hjemdal til etternavn, men etter at hun og ektemannen skilte lag, bruker hun sitt fødenavn Holten som familienavn.

## Regjering
* 23. oktober 2001 – 31. desember 2001: Politisk rådgiver Sosial- og helsedepartementet
* 1. januar 2002 – 1. oktober 2004: Politisk rådgiver Helsedepartementet
* 1. oktober 2004 – 28. februar 2005: Politisk rådgiver Arbeids- og sosialdepartementet

## Stortingskomiteer
* 2005–2012: medlem i Energi- og miljøkomiteen
* 2012–2013: medlem i Helse- og omsorgskomiteen
* 2013–2017: medlem i Næringskomiteen

## Referanser


## Eksterne lenker
* 
*